CELEX: 62015TN0432
Language: hu
Date: 2015-07-31 00:00:00
Title: T-432/15. sz. ügy: 2015. július 31-én benyújtott kereset – Inditex kontra OHIM – Ffauf (ZARA)

28.9.2015   
            
            
               HU
            
            
               Az Európai Unió Hivatalos Lapja
            
            
               C 320/39
            
         2015. július 31-én benyújtott kereset – Inditex kontra OHIM – Ffauf (ZARA)
   (T-432/15. sz. ügy)
   (2015/C 320/57)
   A keresetlevél nyelve: angol
   
      Felek
   
   
      Felperes: Industria de Diseño Textil, SA (Inditex) (Arteixo, Spanyolország) (képviselők: G. Macias Bonilla, P. López Ronda, G. Marín Raigal, E. Armero ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Ffauf SA (Luxembourg, Luxemburg)
   
      Az OHIM előtti eljárás adatai
   
   
      A vitatott védjegy jogosultja: felperes
   
      A vitatott védjegy: a „Zara” közösségi szóvédjegy - 732 958 sz. közösségi védjegy
   
      Az OHIM előtti eljárás: megszűnés megállapítása iránti eljárás
   
      A megtámadott határozat: az OHIM második fellebbezési tanácsának 2015. június 2-án hozott határozata (R 867/2014-2. sz. ügy)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a megtámadott határozatot, különösen a 732985. sz. „ZARA” közösségi védjegy 29., 30., 31., 32. és 33. osztályba tartozó vitatott áruk tekintetében való megszűnésének megállapítására vonatkozó részében;
            
         
               —
            
            
               az OHIM-ot kötelezze a költségek viselésére, ideértve az OHIM törlési osztálya és második fellebbezési tanácsa előtti eljárás során felmerült költségeket.
            
         
      Jogalapok
   
   
               —
            
            
               A 207/2009 rendelet 42. cikke (2) bekezdésének, 51. cikke (1) bekezdése (a) pontjának, 52. cikke (2) bekezdésének és 85. cikke (2) bekezdésének megsértése;
            
         
               —
            
            
               a 2868/95 rendelet 22. szabálya (3) bekezdésének és 22. szabálya (4) bekezdésének megsértése.